Mestské zastupiteľstvo v Košiciach

Uznesenie
z XXV. rokovania Mestského zastupiteľstva v Košiciach,
zo dňa 16. júna 2014		                             číslo: 998

Zmena Štatútu neziskovej organizácie Košice – Európske hlavné mesto kultúry 2013 a menovanie členov správnej rady neziskovej organizácie Košice – Európske hlavné mesto kultúry 2013

Mestské zastupiteľstvo v Košiciach 
podľa § 6 ods. 2 písm. ac) Štatútu mesta Košice

A. schvaľuje

zmenu čl. V. ods. 3 a ods. 7 písm. b), c) a doplnenie písm. d), e) Štatútu neziskovej organizácie Košice – Európske hlavné mesto kultúry 2013, n. o. nasledovne:

Článok V. ods. 3 a ods. 7 znie:

„Článok V.
Správna rada

	3. Správna rada má päť (5) členov

	7. Správnu radu v ďalšom období tvorí päť (5) členov, z ktorých:

a)	jedným (1) členom správnej rady je vždy štatutárny orgán zakladateľa neziskovej organizácie,
b)	jeden (1) člen správnej rady je poslanec Mestského zastupiteľstva v Košiciach, ktorého nominuje a odvoláva Mestské zastupiteľstvo v Košiciach na návrh Kultúrnej komisie. 
c)	jeden (1) člen správnej rady je riaditeľ príspevkovej organizácie K 13 - Košické kultúrne centrá,
d)	jeden (1) člen správnej rady je nominovaný a odvolávaný Košickým samosprávnym krajom, 
e)	jeden (1) člen správnej rady je zástupca kultúrneho operátora v Meste Košice v zriaďovateľskej pôsobnosti Ministerstva kultúry Slovenskej republiky, ktorého nominuje a odvoláva Mestské zastupiteľstvo v Košiciach na návrh štatutárneho orgánu zakladateľa neziskovej organizácie. 

Ostatné časti Štatútu ostávajú nezmenené.

2

B. menuje

1.	v zmysle čl. V. ods. 7 písm. b) Štatútu neziskovej organizácie Košice – Európske hlavné mesto kultúry 2013, n. o. na základe návrhu Kultúrnej komisie pri MZ za člena správnej rady neziskovej organizácie Mgr. art. Ľubicu Blaškovičovú,

2.	v zmysle čl. V. ods. 7 písm. e) Štatútu neziskovej organizácie Košice – Európske hlavné mesto kultúry 2013, n. o. na základe návrhu primátora mesta Košice za člena správnej rady neziskovej organizácie Mgr. Petra Himiča, PhD.

	MUDr. Richard Raši, PhD., MPH	
	primátor mesta Košice
	Podpísal dňa: 20.06.2014

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová